বৃষ্টি-বজ্রপাত, ঝড়-তুফানসহ প্রাকৃতিক দুর্যোগপূর্ণ বৈরী আবহাওয়ার প্রেক্ষাপটে চরম আতঙ্কের মধ্যে দিনাতিপাত করছে পাহাড়ের পাদদেশে বসবাসকারী লাখো বাসিন্দা। পার্বত্য জেলা রাঙামাটিতে বিগত বছরে ঘটে যাওয়া ভয়াবহ পাহাড়ধসে সর্বস্ব হারানো কয়েক হাজার পরিবারসহ তাদের প্রতিবেশীদের মধ্যে সৃষ্ট ক্ষত এখনো পুরোপুরি শুকায়নি। সেই ভয়াবহ দুর্ঘটনার পরে আজ পর্যন্ত রাঙামাটি জেলাকে সিকি ভাগও পুনর্গঠন করা যায়নি। এ অবস্থায় আবারো সেই অজানা আতংকে শংকিত প্রতিটি ক্ষণ পার করছে রাঙামাটিবাসী।